4.12.2009 Jurnalul Oficial al Uniunii Europene L 318/41 DECIZIA COMISIEI din 30 noiembrie 2009 privind neincluderea bifentrinului în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin această substanță [notificată cu numărul C(2009) 9196] (Text cu relevanță pentru SEE) (2009/887/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fito- sanitar (), în special articolul 8 alineatul (2) paragraful al patrulea, întrucât: (1) Articolul 8 alineatul (2) din Directiva 91/414/CEE prevede că un stat membru poate autoriza, în decurs de 12 ani de la data notificării directivei respective, intro- ducerea pe piață a produselor de protecție a plantelor conținând substanțe active care nu sunt incluse în anexa I la directiva respectivă şi care se află deja pe piață la doi ani de la data notificării, timp în care se efectuează o examinare eșalonată a acestor substanțe în cadrul unui program de lucru. Regulamentele (CE) nr. 451/2000() şi (CE) nr. 1490/2002 (?) ale Comisiei prevăd normele detaliate de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE şi stabilesc o listă de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Lista respectivă include bifentrinul. Efectele bifentrinului asupra sănătății umane şși asupra mediului au fost evaluate, pentru o serie de utilizări propuse de notificator, în conformitate cu dispozițiile prevăzute în Regulamentele (CE) nr. 451/2000 și (CE) nr. 1490/2002. În plus, regulamentele menţionate anterior desemnează statele membre raportoare care trebuie să înainteze Autorităţii Europene pentru Siguranța Alimentară (EFSA) rapoartele de evaluare şi recomandările relevante, în conformitate cu articolul 10 alineatul (1) din Regulamentul (CE) nr. 1490/2002. Pentru bifentrin, statul membru raportor a fost Franța şi toate informațiile relevante au fost prezentate la 15 decembrie 2005. Raportul de evaluare a fost revizuit inter pares de statele membre şși de EFSA în cadrul Grupului său de lucru pentru evaluare şi a fost prezentat Comisiei la 30 septembrie 2008 sub forma concluziei EFSA cu privire la revizuirea inter pares a evaluării riscului de pesticid în cazul substanței active bifentrin (*). Raportul respectiv a fost revizuit inter pares de statele membre și de Comisie în cadrul Comitetului permanent pentru lanţul alimentar şi sănătatea animală și a fost finalizat la 12 martie 2009, sub forma raportului de reexaminare al Comisiei privind bifentrinul. În cursul evaluării acestei substanțe active, au fost iden- tificate unele aspecte problematice. Mai exact, pe baza datelor prezentate de notificator în termenele legale nu a fost posibil să se evalueze posibila contaminare a apelor subterane de către unul dintre principalele produse rezultând din degradarea substanței în sol (acid TFP). În plus, au fost identificate anumite aspecte problematice cu privire la posibilitatea subestimării riscurilor pentru consumatori, ca urmare a numărului limitat de date disponibile cu privire la reziduuri şi a absenţei cerce- tărilor în legătură cu schema metabolică a celor doi izomeri care formează bifentrinul. Din punct de vedere ecotoxicologic, gradul de risc pentru vertebratele acvatice nu permite să se stabilească utilizări acceptabile; de asemenca, persistă incertitudini cu privire la efectele bioa- cumulării constatate a substanței active în peşti. În plus, au fost identificate riscuri ridicate pentru mamifere (riscuri pe termen lung şi toxicitate secundară), pentru râme (riscuri pe termen lung) şi pentru artropodele nevizate (din teren), în timp ce riscurile pentru plantele nevizate şi pentru macroorganismele din sol nu au fost examinate suficient. Prin urmare, nu a fost posibil să se concluzioneze, pe baza informațiilor prezentate în termenele legale, că bifentrinul îndeplineşte criteriile pentru a fi inclus în anexa I la Directiva 91/414/CEE. Comisia a invitat notificatorul să-și prezinte observațiile cu privire la rezultatele revizuirii inter pares și la intenția sa de a susține sau nu în continuare includerea substanței respective în anexă. Notificatorul şi-a prezentat obser- vațiile, acestea fiind examinate cu atenție. Cu toate acestea, în ciuda argumentelor invocate de notificator, aspectele problematice identificate nu au putut fi înlă- turate, iar evaluările efectuate pe baza informaţiilor transmise şi examinate în cursul întâlnirilor experţilor EFSA nu au demonstrat că, în condiţiile de utilizare propuse, produsele de protecție a plantelor care conțin bifentrin ar îndeplini în general cerințele prevăzute la articolul 5 alineatul (1) literele (a) și (b) din Directiva 91/414/CEE. (“) Raport științific EFSA(2008) 186, Conclusion regarding the peer review of the pesticide risk assessment of the active substance bifenthrin (Concluzie privind revizuirea inter pares a evaluării riscului de pesticid pentru substanța  activă bifentrin),  finalizat  la 30 septembrie 2008. () JO L 230, 19.8.1991, p. 1. () JO L 55, 29.2.2000, p. 25. () JO L 224, 21.8.2002, p. 23.